Rīgas pašvaldības sabiedrība ar ierobežotu atbildību “Rīgas satiksme”

APSTIPRINĀTS

 iepirkuma komisijas

2021. gada 17.jūnija sēdē

Atklāta konkursa

“Elektroenerģijas piegāde”

Identifikācijas Nr.RS/2021/39

**NOLIKUMS**

**Rīga**

**2021**

**I VISPĀRĪGĀ INFORMĀCIJA**

1. **Iepirkuma procedūras mērķis un veids**
	1. Atklāta konkursa mērķis ir noteikt visizdevīgāko piedāvājumu elektroenerģijas piegādei saskaņā ar Rīgas pašvaldības sabiedrības ar ierobežotu atbildību “Rīgas satiksme” (turpmāk – Pasūtītājs) izstrādāto atklāta konkursa nolikumu un tehnisko specifikāciju.
	2. Iepirkuma nomenklatūras CPV kods – 09310000-5.
	3. Iepirkuma metode – atklāts konkurss saskaņā ar Sabiedrisko pakalpojumu sniedzēju iepirkumu likumu.
	4. Iepirkuma paredzamā līguma cena: 8 372 159.88 EUR bez PVN
2. **Iepirkuma identifikācijas numurs:** Iepirkuma identifikācijas numurs - RS/2021/39.
3. **Pasūtītāja nosaukums, adrese un citi rekvizīti:**

Rīgas pašvaldības sabiedrība ar ierobežotu atbildību "Rīgas satiksme"

Reģ. LR Komercreģistrā ar Nr.40003619950

Juridiskā adrese: Kleistu iela 28, Rīga, LV - 1067,

Biroja adrese: Vestienas iela 35, Rīga, LV-1035,

Tālr. 67104800; fakss 67104802.

1. **Pasūtītāja kontaktpersona:**

Alena Kamisarova, tel. +371 67104891, e-pasts – alena.kamisarova@rigassatiksme.lv.

1. **Pretendenti**
	1. Iepirkuma procedūrā var piedalīties jebkurš piegādātājs, kas atbilst Pasūtītāja izvirzītajām prasībām un ir tiesīgs piedāvāt sniegt nolikumā paredzēto pakalpojumu, un, iesniedzot piedāvājumu, apliecinās spējas sniegt šajā nolikumā minēto pakalpojumu, kā arī slēgt iepirkuma līgumu ar tajā minētajiem noteikumiem.
	2. Piegādātājam ir tiesības apvienoties apvienībā un iesniegt kopīgu piedāvājumu.
	3. Gadījumā, ja piegādātāju apvienībai tiks piešķirtas līguma slēgšanas tiesības, tai pēc savas izvēles jānoformējas atbilstoši noteiktam juridiskam statusam vai jānoslēdz sabiedrības līgums, vienojoties par apvienības dalībnieku atbildības sadalījumu.
	4. Piedāvājumu variantu iesniegšana šajā iepirkuma procedūrā nav pieļaujama. Viens piegādātājs, neatkarīgi no tā, vai tas piedalās iepirkuma procedūrā atsevišķi vai piegādātāju apvienības sastāvā, drīkst iesniegt tikai vienu piedāvājumu.

**II INFORMĀCIJAS APMAIŅA, PIEDĀVĀJUMU NOFORMĒŠANAS, IESNIEGŠANAS KĀRTĪBA**

1. **Informācijas apmaiņa**
	1. Saziņa starp Pasūtītāju un ieinteresētajiem piegādātājiem iepirkuma ietvaros notiek latviešu valodā, rakstiski pa pastu vai e-pastu.
	2. Papildu informāciju par atklāta konkursa nolikumu var pieprasīt, iesniedzot šādu pieprasījumu rakstiskā formā Pasūtītāja adresē, nosūtot pa pastu, vēstuli adresējot iepirkuma komisijai vai elektroniski parakstītu nosūtot uz e-pasta adresi sekretariats@rigassatiksme.lv.
	3. Ja piegādātājs ir laicīgi pieprasījis papildu informāciju par iepirkuma procedūras dokumentos iekļautajām prasībām, pasūtītājs to sniedz piecu darbdienu laikā, bet ne vēlāk kā sešas dienas pirms piedāvājuma iesniegšanas termiņa beigām.
	4. Jebkura papildu informācija, kas tiks sniegta saistībā ar šo iepirkumu, tiks publicēta Pasūtītāja mājaslapā internetā un elektronisko iepirkumu sistēmā apakšsistēmā „e-konkursi” https://www.eis.gov.lv/EKEIS/Supplier. Ieinteresētajam piegādātājam ir pienākums sekot līdzi publicētajai informācijai. Komisija nav atbildīga par to, ja kāda ieinteresētā persona nav iepazinusies ar informāciju, kurai ir nodrošināta brīva un tieša elektroniskā pieeja.
2. **Iespējas saņemt iepirkuma procedūras dokumentus un ar tiem iepazīties**
	1. Ieinteresētie piegādātāji var saņemt iepirkuma procedūras dokumentus un ar tiem iepazīties Pasūtītāja interneta vietnē www.rigassatiksme.lv, sadaļā “Iepirkumi un izsoles” un elektronisko iepirkumu sistēmā apakšsistēmā „e-konkursi” <https://www.eis.gov.lv/EKEIS/Supplier>.
3. **Piedāvājumu iesniegšanas un atvēršanas vieta, datums, laiks un kārtība**
	1. Atklāta konkursa piedāvājumi jāiesniedz līdz 2021.gada 27. jūlija plkst. 15.00, elektroniski Elektronisko iepirkumu sistēmas e-konkursu apakšsistēmā, ievērojot šādas pretendenta izvēles iespējas:
		1. izmantojot e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šīs iepirkuma procedūras sadaļā ievietotās formas;
		2. elektroniski aizpildāmos dokumentus elektroniski sagatavojot ārpus Elektronisko iepirkumu sistēmas e - konkursu apakšsistēmas un pievienojot prasībām atbilstošā Elektronisko iepirkumu sistēmas saskarnes laukā (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem);
	2. Ārpus Elektronisko iepirkumu sistēmas e-konkursu apakšsistēmas iesniegtie piedāvājumi tiks atzīti par neatbilstošiem Nolikuma prasībām.
	3. Sagatavojot piedāvājumu, pretendents ievēro, ka:
		1. Pieteikuma veidlapa un finanšu piedāvājums saskaņā ar e - konkursu apakšsistēmā iepirkuma procedūras profilam pievienotajām dokumentu veidnēm jāaizpilda tikai elektroniski, katrs atsevišķā elektroniskā dokumentā ar Microsoft Office 2010 (vai vēlākas programmatūras versijas) rīkiem lasāmā formātā un jāpievieno tam paredzētajā iepirkuma procedūras profila sadaļā. Tehniskais piedāvājums jāsagatavo kā atsevišķs elektronisks dokuments ar Microsoft Office 2010 (vai vēlākas programmatūras versijas) vai Adobe Acrobat Reader rīkiem nolasāmā formātā, nodrošinot teksta meklēšanas un kopēšanas iespējas;
		2. Iesniedzot piedāvājumu, pretendents to paraksta ar drošu elektronisko parakstu un laika zīmogu vai ar Elektronisko iepirkumu sistēmas piedāvāto elektronisko parakstu. Pretendents pēc saviem ieskatiem dalības pieteikumu, tehnisko piedāvājumu un finanšu piedāvājumu var ar drošu elektronisko parakstu un laika zīmogu parakstīt atsevišķi. Piedāvājumu paraksta persona, kuras paraksta tiesībām ir jābūt nostiprinātām atbilstoši normatīvajos aktos noteiktajam regulējumam. Ja dokumentāciju paraksta pretendenta pilnvarota persona, pievienojot attiecīgu paraksta tiesīgās personas izdotu pilnvaru vai normatīvajos aktos noteiktā kārtībā apliecinātu pilnvarojuma kopiju.
	4. Piedāvājums jāsagatavo tā, lai nekādā veidā netiktu apdraudēta Elektronisko iepirkumu sistēmas e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja piedāvājums saturēs kādu no šajā punktā minētajiem riskiem, tas netiks izskatīts. Gadījumā, ja piedāvājums ir šifrēts, pretendentam ne vēlāk kā 15 (piecpadsmit) minūšu laikā pēc piedāvājuma atvēršanas termiņa, jāiesniedz derīga elektroniskā atslēga un parole šifrētā dokumenta atvēršanai.
	5. Piedāvājumu atvēršana notiek Elektronisko iepirkumu sistēmā. Piedāvājumu atvēršanas sanāksmes finanšu piedāvājumu kopsavilkums ir pieejams Elektronisko iepirkumu sistēmā.
4. **Piedāvājuma noformēšana**
	1. Iesniegtajiem dokumentiem ir jābūt skaidri salasāmiem, lai izvairītos no jebkādām šaubām un pārpratumiem, kas attiecas uz vārdiem un skaitļiem. Tiem ir jābūt bez kļūdām, iestarpinājumiem, labojumiem vai papildinājumiem.
	2. Piedāvājums iesniedzams latviešu valodā. Konkursa procesa laikā sarakste starp Pasūtītāju un pretendentiem noris latviešu valodā. Pretendents var piedāvājumā iekļaut oriģināldokumentus vai aprakstus svešvalodā, bet dokumentiem, kas iesniegti citā valodā, jābūt pievienotam pretendenta apliecinātam tulkojumam latviešu valodā.
	3. Visus atklāta konkursa piedāvājuma dokumentus un to pielikumus jāparaksta pretendenta amatpersonai ar pārstāvības tiesībām vai pretendenta pilnvarotai personai. Ja piedāvājumu paraksta pilnvarota persona, tad kopā ar piedāvājumu jāiesniedz arī pilnvara.
	4. Ja piedāvājumu iesniedz personu grupa vai personālsabiedrība, piedāvājumu paraksta visas personas, kas iekļautas personu grupā vai personālsabiedrībā. Piedāvājumā norāda personu, kura pārstāv personu grupu atklātā konkursā, kā arī katras personas atbildības apjomu.
	5. Piedāvājumā iekļautajiem dokumentiem jāatbilst Dokumentu juridiskā spēka likuma un Ministru kabineta 2018.gada 4.septembra noteikumu Nr.558 „Dokumentu izstrādāšanas un noformēšanas kārtība” prasībām.
5. **Piedāvājuma sastāvs**
	1. Atklāta konkursa piedāvājumi iesniedzami atbilstoši atklāta konkursa nolikumā iekļautajiem paraugiem, kuru forma ir obligāti ievērojama. Pretendentu piedāvājums sastāv no:
		1. pieteikuma, kas sagatavots atbilstoši 2.pielikuma paraugam;
		2. finanšu piedāvājuma, kas sagatavots atbilstoši 3.pielikuma prasībām;
		3. pretendentu atlases dokumentiem, kas sagatavoti atbilstoši atklāta konkursa nolikuma 15.punktā noteiktajām prasībām;
6. **Piedāvājuma apjoms**
	1. Pretendenti piedāvājumu var iesniegt tikai par visu iepirkuma priekšmetu kopumā.

**III INFORMĀCIJA PAR IEPIRKUMA PRIEKŠMETU**

1. **Iepirkuma priekšmets un apjoms**
	1. Iepirkuma priekšmets ir elektroenerģijas tirdzniecība, ietverot balansēšanas pakalpojuma sniegšanu, rēķinu izrakstīšanu, maksājumu iekasēšanu, apstrādi un citas darbības, kas saistītas ar elektroenerģijas tirdzniecību, un, kas izpildāma saskaņā ar prasībām, kas noteiktas šajā nolikumā.
	2. Iepirkuma priekšmets neietver elektroenerģijas transportēšanu (piegādi)- pārvadi un sadali un obligātā iepirkuma komponentes.
	3. Tehniskajā specifikācijā (1.pielikums) norādīts atklāta konkursa izsludināšanas brīdī aktuālais Pasūtītāja objektu saraksts, un orientējošais šajos objektos patērētais elektroenerģijas daudzums vienā gadā. Līguma slēgšanas tiesības ieguvušajam pretendentam iepirkuma līguma darbības laikā jānodrošina elektroenerģijas piegāde visos Pasūtītāja objektos.
2. **Līguma izpildes laiks un vieta**
	1. Pasūtītājs slēgs iepirkuma līgumu ar pretendentu, pamatojoties uz iepirkuma līguma projektu (4.pielikums), pretendenta iesniegto piedāvājumu un saskaņā ar nolikumā noteiktajām prasībām.
	2. Iepirkuma līguma darbības laiks – 3 (trīs) gadi no iepirkuma līguma noslēgšanas dienas. Iepirkuma līguma sākuma periods nosakāms saskaņā ar Ministru kabineta 21.04.2014. noteikumu Nr. 50 “Elektroenerģijas tirdzniecības un lietošanas noteikumi” nodaļā “XI. Tirgotāja – balansēšanas pakalpojuma sniedzēja – maiņa” iekļauto regulējumu.

**IV PRETENDENTU ATLASES PRASĪBAS**

1. **Pretendenta izslēgšanas noteikumi**
	1. Pasūtītājs izslēdz pretendentu no dalības konkursā, ja uz pretendentu ir attiecināms jebkurš no Sabiedrisko pakalpojumu sniedzēju iepirkumu likuma 48.panta pirmajā daļā noteiktajiem gadījumiem.
	2. Pasūtītājs izslēdz pretendentu no dalības konkursā, ja uz pretendentu ir attiecināms jebkurš no Starptautisko un Latvijas Republikas nacionālo sankciju likuma 11.1 panta pirmajā daļā noteiktajiem gadījumiem.
	3. Nolikuma 13.1. un 13.2. punktā minētie izslēgšanas nosacījumi attiecas uz visiem piegādātāju apvienības dalībniekiem vai personālsabiedrības biedriem (ja pretendents ir piegādātāju apvienība vai personālsabiedrība) un personām, uz kuru iespējām pretendents balstās, lai apliecinātu, ka tā kvalifikācija atbilst nolikumā noteiktajām prasībām. Uz apakšuzņēmējiem, kuru sniedzamo pakalpojumu vērtība ir vismaz 10% (desmit procenti) no kopējās iepirkuma līguma vērtības, attiecas nolikuma 13.1. un 13.2. minētie izslēgšanas nosacījumi, izņemot Sabiedrisko pakalpojumu sniedzēju iepirkumu likuma 48.panta pirmās daļas 1.punktā minēto izslēgšanas nosacījumu.
2. **Atbilstība profesionālās darbības veikšanai:**
	1. Pretendentam vai, ja pretendents ir piegādātāju apvienība (turpmāk – apvienība) – visiem apvienības dalībniekiem, ir jābūt reģistrētiem Komercreģistrā vai, ja pretendents ir ārvalstnieks – reģistrētam atbilstoši attiecīgās valsts normatīvo aktu prasībām.;
	2. Pretendentam jābūt reģistrētam Elektroenerģijas tirgotāju reģistrā vai, ja pretendents ir ārvalstnieks, - līdzvērtīgā reģistrā ārvalstīs.
	3. Pretendentam ir spēkā esošs (-i) līgumi ar elektroenerģijas sistēmas operatoru, kura tīklam ir pieslēgtas Pasūtītāja elektroietaises, vai vienošanās starp pusēm par gatavību slēgt līgumu un balansēšanas līgums ar pārvades sistēmas operatoru, vai vienošanās starp pusēm par gatavību slēgt līgumu.
3. **Pretendentu atlases dokumenti**
	1. Pretendents ir tiesīgs iesniegt Eiropas vienoto iepirkuma procedūras dokumentu kā sākotnējo pierādījumu atbilstībai atklāta konkursa nolikuma prasībām. Ja pretendents izvēlējies iesniegt Eiropas vienoto iepirkuma procedūras dokumentu, tas iesniedz šo dokumentu arī par pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst iepirkuma procedūras dokumentos noteiktajām prasībām. Piegādātāju apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku. Pretendents iesniedz atsevišķu Eiropas vienoto iepirkuma procedūras dokumentu par tā norādīto apakšuzņēmēju, kuru sniedzamo pakalpojumu vērtība ir vismaz 10% no iepirkuma līguma vērtības. Eiropas vienoto iepirkuma procedūras dokumentu pretendents aizpilda atbilstoši prasībām, kuras nosaka Eiropas Komisijas 2016.gada 5.janvāra īstenošanas regula Nr. 2016/7. ar ko nosaka standarta veidlapu Eiropas vienotajam iepirkuma procedūras dokumentam (regulas 2.pielikums). Eiropas vienotais iepirkuma procedūras dokuments aizpildīšanai atrodams Eiropas Komisijas tīmekļa vietnē <https://ec.europa.eu/tools/espd>, ko pēc aizpildīšanas nepieciešams pievienot piedāvājumam.
	2. Lai noskaidrotu pretendenta atbilstību Pasūtītāja izvirzītajām atlases prasībām, Pasūtītājs pārbaudīs par pretendentu pieejamo informāciju publiskās datubāzēs. Pretendentam būs pienākums pēc Pasūtītāja pieprasījuma jebkurā iepirkuma procedūras stadijā iesniegt visus vai daļu no kvalifikāciju apliecinošajiem dokumentiem.
	3. Kopā ar piedāvājumu pretendentam jāiesniedz šādi “Pretendentu atlases dokumenti”:
		1. Ārvalstu pretendentiem jāiesniedz kompetentas attiecīgās valsts institūcijas izsniegts dokuments, kas apliecina, ka pretendentam ir juridiskā rīcībspēja un tiesībspēja slēgt iepirkuma līgumu, ja attiecīgās valsts normatīvie akti paredz šāda dokumenta izsniegšanu;
		2. Ārvalstu pretendentiem izziņa, ko ne agrāk kā sešus mēnešus pirms izziņas vai dokumenta iesniegšanas dienas, ja izziņas vai dokumenta izdevējs nav norādījis īsāku derīguma termiņu, ir izdevusi kompetenta iestāde, ja attiecīgās valsts normatīvie akti paredz šādu ziņu publisku reģistrēšanu, kas apliecina pretendenta amatpersonu pārstāvības tiesības;
		3. Ārvalstī reģistrētam pretendentam jāiesniedz attiecīgās ārvalsts kompetentās iestādes izdots un spēkā esošs dokuments, kas apliecina pretendenta reģistrāciju līdzvērtīgā institūcijā ārvalstī, kā Elektroenerģijas tirgotāju reģistrs Latvijā, ja to paredz attiecīgās ārvalsts normatīvie akti. Pretendentam, kas nav reģistrēts Elektroenerģijas tirgotāju reģistrā, jāiesniedz apliecinājums, ka gadījumā, ja tas tiks atzīts par uzvarētāju, tas 10 (desmit) darba dienu laikā no dienas, kad stājies spēkā iepirkuma komisijas lēmums par līguma slēgšanas tiesību piešķiršanu, reģistrēsies Elektroenerģijas tirgotāju reģistrā;
	4. Noslēgts līgums ar elektroenerģijas sistēmas operatoru, kura tīklam ir pieslēgtas Pasūtītāja elektroietaises un noslēgts balansēšanas līgums ar pārvades sistēmas operatoru, no kura izslēgtas ar komercnoslēpumu saistītas sadaļas, kopija vai citi dokumenti, kas apliecina, ka pretendentam ir noslēgts līgums ar elektroenerģijas sistēmas operatoru un balansēšanas līgums ar pārvades operatoru, vai Pretendenta apliecinājums, ka līdz iepirkuma līguma noslēgšanai tas noslēgs līgumu ar elektroenerģijas sistēmas operatoru un pārvades sistēmas operatoru. Izziņas un citus dokumentus, kurus izsniedz Latvijas kompetentās institūcijas un pretendents iesniedz, pasūtītājs pieņem un atzīst, ja tie izdoti ne agrāk kā vienu mēnesi pirms iesniegšanas dienas.
	5. Pretendentam pieteikumā (2.pielikums) jāiekļauj informācija par to, vai piedāvājuma iesniegušā pretendenta uzņēmums vai tā piesaistītā apakšuzņēmēja uzņēmums atbilst mazā vai vidējā uzņēmuma statusam.
	6. Pretendents savā piedāvājumā norāda visus tos apakšuzņēmējus vai apakšuzņēmēju apakšuzņēmējus, kuru sniedzamo pakalpojumu vērtība ir 10 procenti no kopējās iepirkuma līguma vērtības vai lielāka, katram šādam apakšuzņēmējam izpildei nododamo iepirkuma līguma daļu, un pievieno vienošanos, kurā norādīti apakšuzņēmējam nododamo darbu veidi, šo darbu apjoms procentos no piedāvātās kopējās līguma cenas, un kurā apakšuzņēmējs apliecina gatavību veikt šos darbus, gadījumā, ja pretendents tiks atzīts par uzvarētāju. Apakšuzņēmēja sniedzamo pakalpojumu kopējo vērtību nosaka, ņemot vērā apakšuzņēmēja un visu attiecīgā iepirkuma ietvaros tā saistīto uzņēmumu sniedzamo pakalpojumu vērtību. Šā punkta izpratnē par saistīto uzņēmumu uzskata kapitālsabiedrību, kurā saskaņā ar koncerna statusu nosakošajiem normatīvajiem aktiem apakšuzņēmējam ir izšķirošā ietekme vai kurai ir izšķirošā ietekme apakšuzņēmējā, vai kapitālsabiedrību, kurā izšķirošā ietekme ir citai kapitālsabiedrībai, kurai vienlaikus ir izšķirošā ietekme attiecīgajā apakšuzņēmējā.
4. **Finanšu piedāvājums**
	1. Finanšu piedāvājums jāsagatavo saskaņā ar Finanšu piedāvājuma formu (3.pielikums).
	2. Pretendents finanšu piedāvājumā norāda elektroenerģijas pārdošanas cenu (uzcenojumu) (EUR/ MWh), (norāda četras zīmes aiz komata).
	3. Elektroenerģijas pārdošanas cenā (uzcenojumā) iekļauj visus izdevumus un izmaksas, kas saistītas ar elektroenerģijas tirdzniecību, ietver visus valsts un pašvaldību noteiktos nodokļus un nodevas (izņemot pievienotās vērtības nodokli, kas jāapmaksā saskaņā ar Latvijas Republikas normatīvajiem aktiem), iekļauj balansēšanas pakalpojuma cenu, kā arī visas izmaksas, kas nav norādītas iepirkuma līguma vai nolikuma dokumentos, bet uzskatāmas par nepieciešamām iepirkuma līguma pienācīgai un kvalitatīvai izpildei. Piedāvātajā elektroenerģijas pārdošanas cenā netiek ietvertas izmaksas par Nord Pool biržas elektroenerģijas cenu, kas tiek rēķināta atsevišķi katram objektam pēc tā ikstundu datiem, izmaksas par sistēmas operatora pakalpojumiem, obligāto iepirkuma komponenti un pievienotās vērtības nodokli (PVN).
5. **Iepirkuma līguma projekts**
	1. Iepirkuma līguma projekts ir pievienots nolikumam kā 4.pielikums un kalpos par pamatu iepirkuma līguma noslēgšanai starp Pasūtītāju un atklātā konkursa uzvarētāju.
	2. Visi iepirkuma līguma pielikumi tiks izstrādāti pēc atklāta konkursa uzvarētāja paziņošanas saskaņā ar atklāta konkursa nolikuma, tā pielikumu un atklāta konkursa uzvarētāja piedāvājumā ietverto informāciju.

**V PIEDĀVĀJUMU VĒRTĒŠANA**

1. **Piedāvājumu vērtēšanas kārtība**
	1. Visus ar iepirkuma procedūras norisi saistītos jautājumus risina Pasūtītāja izveidota iepirkuma komisija.
	2. No sākuma komisija veic piedāvājumu noformējuma pārbaudi, kuras laikā komisija izvērtē, vai piedāvājums sagatavots un noformēts atbilstoši iepirkuma procedūras nolikuma II sadaļas prasībām. Ja piedāvājums neatbilst prasībām, komisijai, izvērtējot neatbilstību būtiskumu un ievērojot samērīguma principu, ir tiesības to noraidīt, un turpmākajā iepirkuma procedūrā tas tālāk netiek vērtēts.
	3. Komisija pārbauda, vai pretendents, tā darbinieks vai pretendenta piedāvājumā norādītā persona nav piedalījusies kādā no iepriekšējiem šī iepirkuma projekta posmiem vai iepirkuma procedūras dokumentu izstrādāšanā. Ja pretendents, tā darbinieki vai pretendenta piedāvājumā norādītā persona ir piedalījusies kādā no iepriekšējiem šī iepirkuma projekta posmiem vai iepirkuma procedūras dokumentu izstrādāšanā un ja šis apstāklis pretendentam dod priekšrocības iepirkuma procedūrā, tādējādi kavējot, ierobežojot vai deformējot konkurenci, attiecīgā pretendenta piedāvājums tiek noraidīts. Komisija, konstatējot minētos apstākļus, pirms iespējamās pretendenta noraidīšanas ļauj tam pierādīt, ka nav tādu apstākļu, kas attiecīgajam pretendentam dotu jebkādas priekšrocības iepirkuma procedūrā, tādējādi kavējot, ierobežojot vai deformējot konkurenci.
	4. Komisija veic pretendenta tehniskā piedāvājuma atbilstības nolikuma prasībām pārbaudi. Ja pretendenta tehniskais piedāvājums neatbilst iepirkuma procedūras nolikuma prasībām, pretendents tiek izslēgts no turpmākās dalības iepirkuma procedūrā un tā piedāvājums tālāk netiek izskatīts.
	5. Izvērtējot pretendenta finanšu piedāvājumu, Komisija pārbauda tā atbilstību iepirkuma procedūras nolikuma prasībām. Ja finanšu piedāvājums neatbilst iepirkuma procedūras nolikuma prasībām, pretendents tiek izslēgts no turpmākās dalības iepirkuma procedūrā un tā piedāvājums tālāk netiek izskatīts.
	6. Izvērtējot pretendenta finanšu piedāvājumu, Komisija pārbauda tā atbilstību iepirkuma procedūras nolikuma prasībām, kā arī pārbauda, vai pretendenta finanšu piedāvājumā nav aritmētisku kļūdu. Ja finanšu piedāvājums neatbilst iepirkuma procedūras nolikuma prasībām, pretendents tiek izslēgts no turpmākās dalības iepirkuma procedūrā un tā piedāvājums tālāk netiek izskatīts. Komisija, konstatējot aritmētiskās kļūdas, šīs kļūdas izlabo un informē pretendentu par aritmētisko kļūdu labojumu un laboto piedāvājuma summu. Novērtējot un salīdzinot piedāvājumus, kuros bijušas aritmētiskas kļūdas, Komisija ņem vērā izlabotās cenas.
	7. Komisija izvērtē, vai piedāvājums atbilst šķietami nepamatoti lēta piedāvājuma pazīmēm. Ja Komisija konstatē, ka varētu būt saņemts šķietami nepamatoti lēts piedāvājums, tā pieprasa pretendentam detalizētu paskaidrojumu par būtiskajiem piedāvājuma nosacījumiem saskaņā ar Sabiedrisko pakalpojumu sniedzēju iepirkuma likuma 59.pantu.
	8. Komisija ir tiesīga pretendentu kvalifikācijas un piedāvājumu atbilstības pārbaudi veikt tikai pretendentam, kuram būtu piešķiramas iepirkuma līguma slēgšanas tiesības.
	9. Pretendentu kvalifikācijas pārbaude notiek pēc iesniegtajiem pretendentu atlases dokumentiem, kā arī pārbaudot pretendentu atbilstību nolikumā izvirzītajām prasībām publiski pieejamās datubāzēs.
	10. Attiecībā uz pretendentu, kas atbilst iepriekš minētajām nolikuma prasībām, iepirkuma komisija veiks pārbaudi, vai uz attiecīgo pretendentu nav piemērojami Sabiedrisko pakalpojumu sniedzēju iepirkuma likuma 48.panta pirmajā daļā noteiktie pretendenta izslēgšanas noteikumi. Attiecībā uz pretendentu, kuram būtu piešķiramas līguma slēgšanas tiesības, tiks veikta pārbaude par Starptautisko un Latvijas Republikas nacionālo sankciju likuma 11.1 panta pirmajā daļā un otrajā daļā minētajiem izslēgšanas noteikumiem.
2. **Piedāvājuma izvēles kritērijs**
	1. Piedāvājuma izvēles kritērijs ir zemākā cena. Par atklāta konkursa uzvarētāju tiks atzīts pretendents, kas iesniedzis zemāko elektroenerģijas pārdošanas cenu (uzcenojumu) saskaņā ar finanšu piedāvājumā norādīto.
	2. Gadījumā, ja vismaz divu piedāvājumu novērtējums ir vienāds, piegādes tiesības tiek piešķirtas tam pretendentam, kurš ir veicis lielākus nodokļu maksājumus valsts kopbudžetā pēdējā gadā, par kuru likumā noteiktajā kārtībā ir iesniegts gada pārskats.
3. **Lēmuma par atklāta konkursa rezultātiem pieņemšana un paziņošana**
	1. Iepirkuma komisija lēmumus pieņem sēdēs. Iepirkuma komisija ir lemttiesīga, ja tās sēdē piedalās vismaz divas trešdaļas komisijas locekļu, bet ne mazāk kā seši locekļi.
	2. Komisija lēmumu par atklāta konkursa rezultātiem pieņem ar balsu vairākumu. Ja iepirkuma komisijas locekļu balsis sadalās vienādi, izšķirošā ir komisijas priekšsēdētāja balss. Komisijas loceklis nevar atturēties no lēmuma pieņemšanas.
	3. Lēmumu par atklāta konkursa rezultātiem pieņem komisija saskaņā ar nolikuma 19.punktā noteikto piedāvājumu vērtēšanas kārtību.
	4. Pasūtītājs 5 (piecu) darba dienu laikā pēc lēmuma pieņemšanas vienlaikus informē visus pretendentus par pieņemto lēmumu attiecībā uz iepirkuma līguma slēgšanu. Pasūtītājs paziņo izraudzītā pretendenta nosaukumu, norādot uzvarētāja piedāvājuma cenu, kā arī:
		1. noraidītajam pretendentam tā iesniegtā piedāvājuma noraidīšanas iemeslus;
		2. termiņu, kādā pretendents ir tiesīgs iesniegt Iepirkumu uzraudzības birojam iesniegumu par iepirkuma procedūras pārkāpumiem.
4. **Lēmums par atklāta konkursa pārtraukšanu**
	1. Pasūtītāja iepirkumu komisija var jebkurā brīdī pārtraukt atklātu konkursu, ja tam ir objektīvs iemesls.
5. **Iepirkuma līguma noslēgšana**
	1. Komisijas lēmums un paziņojums par iepirkuma procedūras uzvarētāju, ar kuru tiks slēgts iepirkuma līgums, ir pamats iepirkuma līgumu sagatavošanai. Līgums tiek slēgts uz pretendenta piedāvājuma pamata atbilstoši līguma projektam, kas pievienots nolikumam kā 5.pielikums. Ja izraudzītais pretendents atsakās slēgt līgumu ar Pasūtītāju vai neparaksta to 5 (piecu) darba dienu laikā pēc līguma saņemšanas (neparakstīšana šādā gadījumā tiek uzskatīta par atsacīšanos slēgt līgumus), iepirkuma komisija pieņem lēmumu slēgt līgumu ar nākamo pretendentu, kurš iesniedzis nolikumam atbilstošu piedāvājumu (piedāvājumu ar zemāko cenu), vai pārtraukt iepirkuma procedūru, neizvēloties nevienu piedāvājumu. Ja objektīvu iemeslu dēļ Līgumu nevar noslēgt 5 (piecu) darba dienu laikā, Pasūtītājs var pagarināt termiņu.
	2. Pirms lēmuma pieņemšanas par līguma noslēgšanu ar nākamo pretendentu, kurš piedāvājis piedāvājumu ar zemāko cenu, Pasūtītājs izvērtē, vai tas nav uzskatāms par vienu tirgus dalībnieku kopā ar sākotnēji izraudzīto pretendentu, kurš atteicās slēgt iepirkuma līgumu ar Pasūtītāju. Ja tiek pieņemts lēmums slēgt līgumu ar nākamo pretendentu, kurš piedāvājis piedāvājumu ar zemāko cenu, bet tas atsakās slēgt līgumu vai neparaksta to 5 (piecu) darba dienu laikā pēc līguma saņemšanas, Pasūtītājs pieņem lēmumu pārtraukt iepirkuma procedūru, neizvēloties nevienu piedāvājumu.
	3. Ja pretendents ir ārvalstu persona, un nav reģistrēts atbilstoši Latvijas Republikas normatīvo aktu prasībām, bet iegūst tiesības slēgt līgumu, tad šim pretendentam līdz iepirkuma līguma slēgšanai ir jāveic visas nepieciešamās darbības, lai reģistrētos Elektroenerģijas tirgotāju reģistrā un jāinformē par reģistrācijas gaitu Pasūtītājs. Iepirkuma līguma noslēgšanas termiņš tiks noteikts, vadoties no normatīvajos aktos noteiktajiem termiņiem par elektroenerģijas reģistrācijas veikšanu.
	4. Ja tiek saņemts Iepirkumu uzraudzības biroja aizliegums slēgt līgumus, Pasūtītājs rīkojas saskaņā ar tā norādījumiem.

1. **PIELIKUMI**
	1. 1. pielikums – Tehniskā specifikācija
	2. 2. pielikums – Pieteikuma vēstule
	3. 3.pielikums – Finanšu piedāvājuma forma
	4. 4.pielikums – Iepirkuma līguma projekts

RP SIA “Rīgas satiksme”

Iepirkuma komisijas priekšsēdētāja

*/personiskais paraksts/* K.Meiberga

Rīgā, 2021. gada 17. jūnijā

1.pielikums

atklātam konkursa nolikumam

“Elektroenerģijas piegāde”

identifikācijas Nr. RS/2021/39

**TEHNISKĀ SPECIFIKĀCIJA**

2. pielikums

atklātā konkursa nolikumam

“Elektroenerģijas piegāde”

identifikācijas Nr. RS/2021/39

**PIETEIKUMA IESNIEGŠANAS IETEICAMĀ FORMA**

*(uz pretendenta veidlapas)*

Identifikācijas Nr.: RS/2021/39

**Pieteikums**

**par piedalīšanos atklātā konkursā**

**“Elektroenerģijas piegāde”**

identifikācijas Nr. RS/2021/39

1. **IESNIEDZA**

|  |
| --- |
| **Uzņēmuma pilns nosaukums** |
| **Uzņēmuma reģistrācijas numurs un datums** |
| **Juridiskā adrese** |
| **Faktiskā adrese** |
| **Bankas rekvizīti** |

1. **KONTAKTPERSONA**

|  |  |
| --- | --- |
| **Vārds, uzvārds** |  |
| **Tālr. / Fakss** |  |
| **e-pasta adrese** |  |

1. **PIETEIKUMS**

Iepazinušies ar iepirkuma procedūras nolikumu un tā pielikumiem, mēs atbilstoši nolikuma prasībām iesniedzam piedāvājumu iepirkuma procedūrā un apliecinām savu atbilstību iepirkuma procedūras nolikuma prasībām.

Iesniedzot piedāvājumu, mēs apliecinām, ka esam iepazinušies ar iepirkuma procedūras dokumentos noteiktajām prasībām, sapratuši tās un pilnībā piekrituši visiem noteikumiem, kā arī garantējam sniegto ziņu un dokumentu patiesumu un precizitāti. Apliecinām, ka spējam izpildīt visas iepirkuma procedūras nolikumam pievienotajā tehniskajā specifikācijā norādītās prasības un apņemamies līguma piešķiršanas gadījumā pildīt visus iepirkuma procedūras nolikumam pievienotā līguma projektā noteiktos nosacījumus.

Informējam, ka uzņēmuma patiesais labuma guvējs ir - [[1]](#footnote-1)

Pieteikumam jāpievieno Valsts ieņēmumu dienesta izziņa “Nodokļu maksātāja reitings”, ko pretendents sagatavo Valsts ieņēmumu dienesta Elektroniskās deklarēšanas sistēmā.[[2]](#footnote-2)

Ar šo piedāvājumu mēs apstiprinām, ka mūsu piedāvājums ir spēkā 120 dienas no piedāvājumu iesniegšanas termiņa beigām.

Paraksta pretendenta pārstāvis ar pārstāvības tiesībām vai tā pilnvarota persona:

|  |  |
| --- | --- |
| **Vārds, uzvārds** |  |
| **Amats** |  |
| **Paraksts** |  |
| **Datums** |  |

3. pielikums

atklātā konkursa nolikumam

“Elektroenerģijas piegāde”

identifikācijas Nr. RS/2021/39

**FINANŠU PIEDĀVĀJUMS
ATKLĀTAM KONKURSAM**

“Elektroenerģijas piegāde”

Pretendents \_\_\_\_\_\_\_\_\_\_\_\_\_\_\_\_\_\_­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pretendenta nosaukums, vienotais reģistrācijas numurs)

**Piedāvājam Jums šādu elektroenerģijas pārdošanas cenu (uzcenojumu) (EUR/ MWh) visiem Tehniskajā specifikācijā iekļautajiem elektroenerģiju patērējošiem objektiem**:

|  |  |
| --- | --- |
|  |  |
| **Pretendenta** **elektroenerģijas pārdošanas cena (uzcenojums) (EUR/ MWh)\*** |  |

*\**Elektroenerģijas pārdošanas cenā (uzcenojumā) **iekļauj** balansēšanas pakalpojuma izmaksas, visus izdevumus un izmaksas, kas saistītas ar elektroenerģijas tirdzniecību, ietver visus valsts un pašvaldību noteiktos nodokļus un nodevas (izņemot pievienotās vērtības nodokli, kas jāapmaksā saskaņā ar Latvijas Republikas normatīvajiem aktiem), kā arī visas izmaksas, kas nav norādītas iepirkuma līguma vai nolikuma dokumentos, bet uzskatāmas par nepieciešamiem iepirkuma līguma pienācīgai un kvalitatīvai izpildei.

Piedāvātā elektroenerģijas pārdošanas cena visā iepirkuma līguma darbības laikā netiks paaugstināta.

Elektroenerģijas pārdošanas cenā (uzcenojumā) **neietver** *Nord Pool* biržas elektroenerģijas cenu un izmaksas par sistēmas operatora pakalpojumiem, obligāto iepirkuma komponenti un PVN.

Elektroenerģijas pārdošanas cenu (uzcenojumu) jānorāda ar 4 (četrām) zīmēm aiz komata.

Pretendenta amatpersonas ar paraksta tiesībām vai tās pilnvarota pārstāvja amats, vārds, uzvārds \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ paraksts \_\_\_\_\_\_\_\_\_\_\_\_\_\_\_\_\_\_\_\_\_

Datums

4. pielikums

atklātā konkursa nolikumam

“Elektroenerģijas piegāde”

identifikācijas Nr. RS/2021/39

LĪGUMS NR.LIG-IEP/2021/\_\_\_\_\_\_\_\_\_\_\_

Elektroenerģijas piegāde

Rīgā 2021. gada \_\_\_\_\_\_\_\_\_\_

**Rīgas pašvaldības sabiedrība ar ierobežotu atbildību “Rīgas satiksme”**, reģistrēta Latvijas Republikas Komercreģistrā 2003.gada 20.februārī ar Nr. 40003619950, turpmāk tekstā Pasūtītājs, kuru saskaņā ar valdes pilnvarojumu pārstāv tās valdes priekšsēdētāja Džineta Innusa un

**\_\_\_\_\_\_\_\_\_\_\_\_**, reģistrēta Latvijas Republikas Komercreģistrā \_\_\_\_\_\_\_\_\_\_\_ ar Nr.\_\_\_\_\_\_\_\_\_\_\_\_\_\_, turpmāk tekstā Tirgotājs, tās \_\_\_\_\_\_\_\_\_\_\_\_\_\_ personā, no otras puses, kopā un atsevišķi tekstā turpmāk tekstā saukti Līdzēji, pamatojoties uz atklāta konkursa „ Elektroenerģijas piegāde” (iepirkuma identifikācijas Nr.RS/2021/39), noslēdz šo līgumu (turpmāk – Līgums) par sekojošo:

1. **LĪGUMA PRIEKŠMETS UN LĪGUMA DARBĪBAS LAIKS**
	1. Saskaņā ar Līguma noteikumiem Tirgotājs pārdod, bet Pasūtītājs pērk elektroenerģiju savu elektroenerģiju patērējošo objektu vajadzībām par Līguma 2.2. punktā noteikto Elektroenerģijas cenu kopējās līgumcenas ietvaros. Elektroenerģijas tirdzniecība ietver elektroenerģijas pārdošanu Pasūtītājam, rēķinu izrakstīšanu, maksājumu iekasēšanu un apstrādi un citas darbības, kas saistītas ar elektroenerģijas tirdzniecību. Elektroenerģijas tirdzniecība neietver elektroenerģijas transportēšanu (piegādi) - pārvadi, sadali un neietver publiskā tirgotāja papildu izdevumu kompensāciju par obligātā iepirkuma ietvaros iepirkto elektroenerģiju vai koģenerācijas stacijā uzstādīto elektrisko jaudu.
	2. Elektroenerģiju patērējošie objekti norādīti Līguma 1.pielikumā norādītajās adresēs. Jebkuras izmaiņas Pasūtītāja sistēmas pakalpojumu līgumos iekļautajiem objektiem ir saistošas arī Tirgotājam. Pasūtītājs ir tiesīgs iepirkt tādu elektroenerģijas apjomu (daudzumu), kāds nepieciešams tā darbības nodrošināšanai.
2. **IEPIRKUMA LĪGUMA KOPĒJĀ SUMMA UN NORĒĶINU KĀRTĪBA**
	1. Vienošanās orientējošā kopējā cena ir 8 372 159.88 EUR (astoņi miljoni trīs simti septiņdesmit divi tūkstoši viens simts piecdesmit deviņi euro, 88 eurocenti) bez PVN. Kopējā cena noteikta, lai saskaņā ar Sabiedrisko pakalpojumu sniedzēju iepirkuma līguma prasībām izvēlētos atbilstošu iepirkuma procedūru. Kopējā cena var mainīties atkarībā no izmaiņām nodokļu apjomā, elektroenerģijas tirgus svārstībām u.c.
	2. Līguma darbības laikā Tirgotājs pārdod un Pasūtītājs pērk elektroenerģiju savu elektroenerģiju patērējošo objektu vajadzībām par Elektroenerģijas cenu, kura tiek summēta no Nord Pool biržas ikstundas Latvijas cenas un Tirgotāja elektroenerģijas pārdošanas cenas (uzcenojuma), katram Līguma objektam atsevišķi saskaņā ar Līguma 2.pielikumā ietverto finanšu piedāvājumu. Izmaksas par balansēšanas pakalpojumiem ir ietvertas elektroenerģijas pārdošanas cenā (uzcenojumā).
	3. Tirgotāja sagatavotajiem rēķiniem, papildus normatīvajos aktos noteiktajiem datiem, jāsatur šāda informācija:
		1. Līguma Nr. un datums;
		2. skaitītāja Nr.;
		3. Pasūtītāja objekta adrese;
		4. maksa par elektroenerģiju saskaņā ar Līguma 2.2.punktu;
		5. periods no – līdz;
		6. apjoms un mērvienība;
		7. cena par 1 mērvienību, summa;
	4. Elektroenerģijas cena ietver izmaksas par balansēšanas pakalpojumiem un neietver obligātā iepirkuma komponentu un Sistēmas pakalpojumu cenas, ko Pasūtītājs apmaksā patstāvīgi, papildus attiecīgajam elektroenerģijas sadales sistēmas operatoram kopā ar maksu par pārvades vai sadales sistēmas pakalpojumiem un obligātā iepirkuma komponentēm.
	5. Pamats elektroenerģijas norēķinu veikšanai starp Pasūtītāju un Tirgotāju ir sistēmas operatora sniegtā informācija par elektroenerģijas patēriņu, kas noteikts atbilstoši Ministru kabineta 21.04.2014. noteikumu Nr. 50 “Elektroenerģijas tirdzniecības un lietošanas noteikumi” 12. punktā minētajiem veidiem.
3. **LĪDZĒJU PIENĀKUMI UN TIESĪBAS**
	1. Tirgotāja pienākumi:
		1. nodrošināt elektroenerģijas pārdošanu Pasūtītājam par Līguma 2.2. punktā noteikto Elektroenerģijas cenu;
		2. sniegt balansēšanas pakalpojumus;
		3. visā Līguma spēkā esamības laikā nodrošināt spēkā esošu līgumu ar elektroenerģijas sistēmas operatoru, kura tīklam ir pieslēgtas Pasūtītāja elektroietaises, un balansēšanas līgumu ar pārvades sistēmas operatoru;
		4. izrakstīt un nosūtīt Pasūtītājam rēķinu par tā saņemto elektroenerģiju 10 (desmit) kalendāro dienu laikā pēc komercuzskaites mēraparāta rādījumu saņemšanas saskaņā ar Līguma 2.3.punktu.
		5. Tirgotājam, pamatojoties uz Pasūtītāja rakstisku pieprasījumu, jānodrošina Līguma ietvaros pārdotās elektroenerģijas izdalīšana pa objektiem un dalītu rēķinu iesniegšana;
		6. nodrošināt Pasūtītājam iespēju iepirkt tādu elektroenerģijas apjomu (daudzumu), kāds nepieciešams Pasūtītāja darbības nodrošināšanai, pēc nepieciešamības arī samazinot vai palielinot Tehniskajā specifikācijā norādīto prognozēto objektu skaitu;
		7. Iesniegt Pasūtītājam kopā ar piestādīto rēķinu Pasūtītāja objektu ikstundas datu (patēriņš, elektroenerģijas cenas) apkopojumu (atskaiti)excel formātā, nosūtot to uz e-pastu: aleksandrs.voskobojevs@rigassatiksme.lv.
	2. Pasūtītāja pienākumi:
		1. apmaksāt Tirgotāja izrakstītos rēķinus par patērēto elektroenerģiju 30 (trīsdesmit) dienu laikā pēc to saņemšanas. Rēķina apmaksas datums ir pilnas rēķinā norādītās maksājuma summas ieskaitīšanas diena Tirgotāja bankas kontā. Ja termiņa pēdējā diena ir brīvdiena, tad pēdējā samaksas diena ir nākamā darba diena.
		2. informēt Tirgotāju, ja no Tirgotāja nav savlaicīgi (līdz nākošā mēneša desmitajam datumam) saņemts rēķins par iepriekšējā mēnesī patērēto elektroenerģiju.
		3. noslēgt līgumu ar sistēmas operatoru par sistēmas pakalpojumiem līguma 1.pielikumā norādītajās adresēs un veikt apmaksu saskaņā ar Līguma 2.4.punktu par Sistēmas operatoru sniegtajiem pakalpojumiem un obligātā iepirkuma komponentēm.
		4. samazināt Pasūtītāja Līguma 1.pielikumā ietvertajā Tehniskajā specifikācijā norādīto Objektu skaitu (turpmāk – Objekts) un atteikties no elektroenerģijas piegādes Objektā, ja Pasūtītājam vairs nav nepieciešamības pēc elektroenerģijas piegādes konkrētā Objektā, tajā skaitā, ja kāds no Objektiem vairs neatrodas Pasūtītāja valdījumā/pārvaldīšanā. Pasūtītājs 5 (piecas) darba dienas iepriekš veic attiecīgas izmaiņas Sadales operatora portālā *www.e-st.lv* (turpmāk – Portāls);
		5. papildināt Objektu sarakstu ar jaunu Objektu, kurā ir nepieciešams nodrošināt elektroenerģijas piegādi. Pasūtītājs papildina Objektu sarakstu, veicot izmaiņas Portālā līdz iepriekšējā mēneša 15. (piecpadsmitajam) datumam.
	3. Tirgotāja tiesības:
		1. pieprasīt no Pasūtītāja avansa maksājumu viena mēneša vidējā maksājuma apmērā, ja Pasūtītājs ir atkārtoti kavējis maksājumus.
		2. Gadījumā, ja Pasūtītājs savlaicīgi nav paziņojis sadales sistēmas operatoram skaitītāja rādījumus vai sadales sistēmas operatoru iegūt rādījumus kavējuši ārēji faktori (piemēram, traucējumi datu pārraidē), rēķins tiek izrakstīts, pamatojoties uz Pasūtītāja vidējo elektroenerģijas patēriņu iepriekšējos norēķinu periodos. Šī punkta izpildi regulē Sistēmas pakalpojumu līgumi.
		3. pārtraukt pārdot elektroenerģiju Pasūtītāja objektā, 30 dienas iepriekš par to rakstiski brīdinot Pasūtītāju, ja Pasūtītājs ilgāk kā 30 dienu laikā no rēķinā norādītā apmaksas datuma nav norēķinājies par patērēto elektroenerģiju šajā objektā.
	4. Pasūtītāja tiesības:
		1. saņemt Latvijas Republikas normatīvajos aktos noteiktajā kārtībā balansēšanas Pakalpojumu.
		2. saņemt no Tirgotāja Latvijas Republikas normatīvajos aktos noteikto informāciju, kas saistīta ar elektroenerģijas pārdošanu Pasūtītājam.
		3. Pārbaudīt Tirgotāja iesniegtajos rēķinos ietverto informāciju kopsakarā ar Līguma 3.1.7.punktā norādīto apkopojumu (atskaiti). Gadījumā, ja tiek konstatēts, ka rēķinā un/vai apkopojumā norādītā informācija ir nepareiza, Pasūtītājs pieprasa Tirgotājam veikt pārrēķinu.
4. **APAKŠUZŅĒMĒJU NOMAIŅA**
	1. Tirgotājs nav tiesīgs bez saskaņošanas ar Pasūtītāju veikt atklāta konkursa piedāvājumā norādīto apakšuzņēmēju nomaiņu un iesaistīt papildu apakšuzņēmējus Iepirkuma līguma izpildē.
	2. Pasūtītājs nepiekrīt apakšuzņēmēja nomaiņai, ja pastāv kāds no šādiem nosacījumiem:
		1. Piedāvātais apakšuzņēmējs neatbilst atklāta konkursa dokumentos noteiktajām apakšuzņēmējiem izvirzītajām prasībām;
		2. Tiek nomainīts apakšuzņēmējs, uz kura iespējām atklātā konkursā Tirgotājs balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tāda pati kvalifikācija, uz kādu atklātā konkursā Tirgotājs atsaucies, apliecinot savu atbilstību iepirkuma procedūrā noteiktajām prasībām, vai tas atbilst Sabiedrisko pakalpojumu sniedzēju iepirkuma likuma 48.panta pirmajā daļā, paziņojumā par līgumu vai iepirkuma procedūras dokumentos minētajiem pretendentu izslēgšanas nosacījumiem;
		3. piedāvātais apakšuzņēmējs, kura veicamo pakalpojumu vērtība ir vismaz 10 procenti no kopējās iepirkuma līguma vērtības, atbilst Sabiedrisko pakalpojumu sniedzēju iepirkuma likuma 48. panta pirmajā vai otrajā daļā, paziņojumā par līgumu vai iepirkuma procedūras dokumentos minētajiem pretendentu izslēgšanas nosacījumiem;
		4. apakšuzņēmēja maiņas rezultātā tiktu veikti tādi grozījumi Tirgotāja piedāvājumā, kas, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvēles kritērijiem;
		5. kad izmaiņas, ja tās tiktu izdarītas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
	3. Pasūtītājs piekrīt piedāvājumā norādītā apakšuzņēmēja nomaiņai, ja uz jauno apakšuzņēmēju nav attiecināmi Sabiedrisko pakalpojumu sniedzēju iepirkuma likuma 67.panta trešās daļas nosacījumi, un nepastāv 4.2.punktā norādītie šķēršļi, šādos gadījumos:
		1. piedāvājumā norādītais apakšuzņēmējs ir rakstveidā paziņojis par atteikšanos piedalīties Iepirkuma līguma izpildē vai nākotnē izpildīt Iepirkuma līgumus, ja Tirgotājam tādi tiktu piešķirti;
		2. piedāvājumā norādītais apakšuzņēmējs atbilst Sabiedrisko pakalpojumu sniedzēju iepirkuma likuma 48. panta pirmajā daļā minētajiem pretendentu izslēgšanas nosacījumiem.
	4. Pārbaudot jaunā apakšuzņēmēja atbilstību, Pasūtītājs piemēro Sabiedrisko pakalpojumu sniedzēju iepirkuma likuma 48. pantu. Sabiedrisko pakalpojumu sniedzēju iepirkuma likuma 48. panta ceturtajā daļā minētos termiņus skaita no dienas, kad lūgums par apakšuzņēmēja nomaiņu iesniegts Pasūtītājam.
	5. Pasūtītājs pieņem lēmumu atļaut vai atteikt Tirgotāja apakšuzņēmēju nomaiņu vai jaunu apakšuzņēmēju iesaistīšanu Iepirkuma līguma izpildē iespējami īsā laikā, bet ne vēlāk kā piecu darbdienu laikā pēc tam, kad ir saņēmis visu informāciju un dokumentus, kas nepieciešami lēmuma pieņemšanai.
5. **SAISTĪBAS AR SISTĒMAS OPERATORU**
	1. Attiecības ar sadales sistēmas operatoru Pasūtītājs risina atsevišķi.
	2. Pasūtītājs patērētās elektroenerģijas un jaudas uzskaiti atbilstoši uzskaites vietās uzstādītās uzskaites sistēmas rādījumiem veic elektroenerģijas sistēmas operators, pie kura tīkla Pasūtītājs ir pieslēgts.
	3. Puses vienojas, ka tām ir saistoši elektroenerģijas sistēmas operatora sagatavotie ziņojumi, kuros norādīti uzskaites sistēmas rādījumi un citi ar elektroenerģijas uzskaiti saistītie dati, un Tirgotājs šo informāciju un datus izmantos, izrakstot Pasūtītājam attiecīgu rēķinu.
	4. Gadījumā, ja sistēmas operators pārtrauks elektroenerģijas piegādi Pasūtītājam sakarā ar to, ka tā nav piegādāta tīklā Tirgotāja vainas dēļ, Pasūtītājam ir tiesības pieprasīt zaudējumus, kas būs radušies sakarā ar šo elektroenerģijas piegādes pārtraukšanu, kompensāciju saskaņā ar Ministru kabineta 21.04.2014. noteikumu Nr. 50 “Elektroenerģijas tirdzniecības un lietošanas noteikumi” ietverto regulējumu.
	5. Tirgotājs neatbild par to, ka tam nav iespējams pārdot elektroenerģiju sakarā ar to, ka Pasūtītājam nav spēkā esoša sistēmas pakalpojumu līguma vai elektroenerģijas sistēmas operators nesniedz Pasūtītājam sistēmas pakalpojumus no Tirgotāja neatkarīgu iemeslu dēļ.
	6. Tirgotāja, Sadales operatora un Pasūtītajā savstarpējie pienākumi un tiesības ir atrunāti Ministru kabineta 21.04.2014. noteikumos Nr. 50 “Elektroenerģijas tirdzniecības un lietošanas noteikumi”.
6. **KONFIDENCIALITĀTE**
	1. Vienošanās un citu ar tā izpildi saistītu dokumentu saturs, kā arī jebkura tehniska, finansiāla vai jebkāda cita rakstura informācija, kas Līdzējiem kļuvusi jebkādā veidā pieejama vai zināma Līguma izpildes gaitā, uzskatāma par konfidenciālu informāciju.
	2. Par konfidenciālu informāciju netiek uzskatīta informācija, kas ir uzskatāma par publisku un brīvi pieejama Līdzējiem un trešajām personām.
	3. Līdzēji apņemas aizsargāt un bez iepriekšējas otra Līdzēja piekrišanas nekādā veidā neizpaust konfidenciālo informāciju, izņemot gadījumu, ja informācijas pieprasītājs atsaucas uz normatīvo aktu, un normatīvais akts šādu ziņu pieprasīšanu atļauj. Informācijas izpaušanas gadījumā Līdzējs, kurš izpauž informāciju pamatojoties uz normatīvo aktu un informācijas pieprasījumu, informē par to otru Līdzēju.
7. **LĪDZĒJU ATBILDĪBA UN SANKCIJAS**
	1. Par Līguma 3.2.1.apakšpunktā paredzētās norēķinu kārtības neievērošanu Pasūtītājs maksā līgumsodu 0,1% apmērā no neapmaksātā rēķina summas par katru nokavēto dienu, bet ne vairāk kā 10% no kavēto maksājumu summas.
	2. Ja Tirgotājs savas vainas dēļ kavē elektroenerģijas piegādi (t.sk. tā tiek piegādāta Līguma noteikumiem neatbilstošā piegādes apjomā), tad Pasūtītājam ir tiesības pieprasīt no Tirgotāja līgumsodu 10% (desmit procenti) apmērā no kopējā kavētā vai neatbilstošā piegādes apjoma summas, bet ne vairāk kā 10% (desmit procenti) no kopējās kavētās summas.
	3. Ja Tirgotājs savas vainas dēļ piegādā Pasūtītājam Līguma un normatīvo aktu prasībām neatbilstošas kvalitātes elektroenerģiju, ko apliecina neatkarīga eksperta slēdziens, Tirgotājs apņemas samaksāt Pasūtītājam līgumsodu 300,00 EUR (trīs simts euro un 00 centi) apmērā par katru pārkāpuma gadījumu,
	4. Ja Pasūtītājs atkārtoti konstatē, ka saskaņā ar Līguma 3.1.7.punktu Tirgotāja iesniegtajā apkopojumā (atskaitē) ir iekļauta neprecīza informācija, Pasūtītājam ir tiesības piemērot Tirgotājam līgumsodu 1000,00 (viens tūkstotis) EUR apmērā.
	5. Ja Tirgotājs atsakās no Līguma izpildes, Pasūtītājam ir tiesības piemērot Tirgotājam līgumsodu EUR 10 000,00 (desmit tūkstoši euro, 00 centi) apmērā.
	6. Līdzēji ir savstarpēji atbildīgi par otram Līdzējam nodarītajiem zaudējumiem, ja tie radušies viena Līdzēja vai tā darbinieku, kā arī šī Līdzēja līguma izpildē iesaistīto trešo personu darbības vai bezdarbības, kā arī rupjas neuzmanības, ļaunā nolūkā izdarīto darbību vai nolaidības rezultātā.
	7. Šī Līguma noteikumos paredzēto saistību neizpildīšanas gadījumā Līdzējs, kas nav ievērojis Līguma noteikumus, atlīdzina otram Līdzējam zaudējumus, bet Līguma noteikumos paredzētajos gadījumos maksā arī līgumsodus, ievērojot normatīvajos aktos noteiktos līgumsoda apmēra ierobežojumus. Līgumsoda summas netiek ieskaitītas zaudējumu segšanā.
	8. Līgumsoda samaksa neatbrīvo Līdzējus no Līguma saistību izpildes, tai skaitā no zaudējumu segšanas.
	9. Līdzējs apņemas samaksāt aprēķināto līgumsodu 15 (piecpadsmit) dienu laikā pēc otra Līdzēja rakstiskā pieprasījuma (pretenzijas) saņemšanas.
	10. Pasūtītājam ir tiesības ieturēt līgumsodu no Tirgotājam izmaksājamās summas.
	11. Ja Tirgotājs nepilda Līguma noteikumos paredzētās saistības, tad Pasūtītājam ir tiesības pieprasīt, lai Tirgotājs apmaksā visus ar tā parāda piedziņu saistītos izdevumus (tajā skaitā, izdevumus par brīdinājumu nosūtīšanu ierakstītā pasta sūtījumā, jurista darba atlīdzību, jebkāda veida izziņu izsniegšanu un saņemšanu utt.) EUR 250,00 apmērā.
	12. Gadījumā, ja Tirgotājs nepilda vai nepienācīgi pilda ar Līgumu uzņemtās saistības, Pasūtītājam ir tiesības bez Tirgotāja īpašas informēšanas publiskot un nodot trešajām personām informāciju par Tirgotāja neizpildītajām vai nepilnīgi izpildītajām saistībām. Šajā sakarā Tirgotājs atsakās no jebkurām pretenzijām par minētās informācijas publiskošanu un/vai nodošanu trešajām personām.
	13. Pasūtītājam ir tiesības izbeigt Līgumu vienpusējā kārtā pirms termiņa ar Tirgotāju, ja Tirgotājs vai tā amatpersonas, Līguma izpildē iesaistītie Tirgotāja darbinieki ir atzīti par vainīgiem noziedzīgā nodarījumā vai konkurences tiesību pārkāpumā, kas saistīts ar Līguma noslēgšanas procedūru vai izpildi. Ja Līgums tiek pārtraukts šajā punktā noteiktajā gadījumā, Pasūtītājam ir tiesības piemērot Tirgotājam līgumsodu EUR 1 000 000,00 (viens miljons euro, 00 centi) apmērā.
	14. Gadījumā, ja Pasūtītājs konstatē, ka Tirgotājam ir izveidojušies nodokļu parādi (tai skaitā valsts sociālās apdrošināšanas obligāto iemaksu parādi), kas kopsummā pārsniedz EUR 150,00, Pasūtītājs ir tiesīgs aizturēt no Iepirkuma līguma izrietošos maksājumus līdz brīdim, kad nodokļu parāds tiek samaksāts, vai tiek panākta vienošanās ar Valsts ieņēmumu dienestu par nodokļu parāda samaksas nosacījumiem.
	15. Tirgotājam ir pienākums ievērot Sadarbības ar darījumu partneriem pamatprincipus, kuri publicēti Pasūtītāja mājaslapā https://www.rigassatiksme.lv/lv/par-mums/publiskojama-informacija/. Gadījumā, ja Tirgotājs neievēro šos pamatprincipus, Pasūtītājs ir tiesīgs lauzt Līgumu.
8. **VISPĀRĒJIE NOTEIKUMI LĪGUMA SAISTĪBU IZPILDEI**
	1. Līdzēji ievēro *Elektroenerģijas tirgus likuma*, *Enerģētikas likuma*, likuma *Par sabiedrisko pakalpojumu regulatoriem, Ministru kabineta 21.01.2014. noteikumus Nr.50 “Elektroenerģijas tirdzniecības un lietošanas noteikumi”* un citas Latvijas Republikas tiesību normas.
9. **NEPĀRVARAMA VARA**
	1. Neviens no Līdzējiem netiks uzskatīts par atbildīgu, ja kādu šī līguma noteikumu izpildi tieši aizkavē vai padara neiespējamu jebkādas dabas vai cilvēku izraisītas katastrofas, streiki, karš, kā arī valsts varas institūciju izdoti akti vai rīcība, un ja Līdzēji nav spējīgas tos novērst ar jebkādām tiesiskām, to rīcībā esošām metodēm.
	2. Līdzējam, kurš atsaucas uz nepārvaramas varas apstākļiem kā saistību izpildes apgrūtinājumu vai neiespējamības apstākli, par to rakstveidā jāziņo otram Līdzējam, norādot nepārvaramās varas apstākļus, to iestāšanās laiku un iespējamo izbeigšanos ne vēlāk kā piecu kalendāro dienu laikā, skaitot no dienas, kad šie apstākļi iestājušies.
10. **LĪGUMA TERMIŅŠ, LĪGUMA GROZĪJUMI UN IZBEIGŠANA**
	1. Tirgotājs piegādā Pasūtītājam elektroenerģiju 3 (trīs) gadus no Līguma spēkā stāšanās brīža. Šis līgums stājas spēkā, ievērojot Ministru kabineta 21.04.2014. noteikumu Nr. 50 “Elektroenerģijas tirdzniecības un lietošanas noteikumi” “XI. Tirgotāja – balansēšanas pakalpojuma sniedzēja – maiņa” iekļauto regulējumu un ir spēkā līdz Līdzēju saistību pilnīgai izpildei, ievērojot Līguma 7.2.punktā noteikto nosacījumu.
	2. Lai šis līgums stātos spēkā, ir nepieciešams spēkā esošs sistēmas pakalpojumu līgums starp Pasūtītāju un sistēmas operatoru, kura tīklam ir pieslēgtas Pasūtītāja elektroiekārtas. Pasūtītājam ir pienākums pierādīt sistēmas pakalpojumu līguma spēkā esamību.
	3. Tirgotājam ir tiesības izbeigt šo līgumu, ja nav spēkā vai spēku zaudējuši visi Pasūtītāja noslēgtie sistēmas pakalpojumu līgumi.
	4. Līguma grozījumus var veikt tikai Sabiedrisko pakalpojumu sniedzēju iepirkumu likuma 66. pantā noteiktajos gadījumos.
	5. Visi pēc Līguma spēkā stāšanās rakstiski sastādītie grozījumi vai papildinājumi ir Līguma neatņemama sastāvdaļa.
	6. Pasūtītājam ir tiesības vienpusēji atkāpties no Līguma, rakstiski paziņojot Tirgotājam 2 (divus) mēnešus iepriekš.
	7. Pasūtītājam ir tiesības vienpusēji atkāpties no Līguma, par to rakstiski paziņojot Tirgotājam 1 (vienu) mēnesi iepriekš un neatlīdzinot tādējādi radušos izdevumus un/vai zaudējumus, ja Tirgotājs ir zaudējis tiesības nodrošināt elektroenerģijas tirdzniecību.
	8. Pasūtītājam ir tiesības nekavējoties vienpusēji atkāpties no Līguma, ja pasludināts Tirgotāja maksātnespējas process, apturēta vai pārtraukta tā saimnieciskā darbība, uzsākta tiesvedība par Tirgotāja bankrotu vai tiek konstatēti citi apstākļi, kas liedz vai liegs Tirgotājam turpināt Līguma izpildi saskaņā ar Līguma noteikumiem.
	9. Pasūtītājam ir tiesības izbeigt Līgumu vienpusējā kārtā pirms termiņa attiecībā, ja Līgumu nav iespējams izpildīt tādēļ, ka tās izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas. Iespējamo piegādātāju atbilstību Starptautisko un Latvijas Republikas nacionālo sankciju likuma prasībām Pasūtītājs pārbauda 1 (vienu) reizi mēnesī.
11. **CITI NOTEIKUMI**
	1. Līdzēji nosaka, ka ar Līguma izpildi saistītos jautājumus risinās Līdzēju pilnvarotās personas:
		1. no Pasūtītāja puses: \_\_\_\_\_\_\_\_\_\_\_\_\_\_\_, tālr. \_\_\_\_\_\_\_\_\_\_, e-pasts: \_\_\_\_\_\_\_\_\_\_\_\_\_\_\_\_\_@rigassatiksme.lv;
		2. no Tirgotāja puses \_\_\_\_\_\_\_\_\_\_\_\_\_\_\_\_\_\_, tālr.: \_\_\_\_\_\_\_, fakss: \_\_\_\_\_\_\_, mob.tālr.: \_\_\_\_\_\_\_\_\_, e-pasts: \_\_\_\_\_\_\_\_\_\_\_\_\_\_\_\_\_\_;
	2. Līdzēju pilnvarotajām personām Līguma izpildes laikā ir tiesības organizēt un uzraudzīt Līguma izpildi, tai skaitā organizēt rēķinu pieņemšanu, apstiprināšanu un nodošanu samaksas veikšanai.
	3. Neviens no Līdzējiem nav tiesīgs bez otra Līdzēja rakstiskas piekrišanas nodot kādu no šajā līgumā paredzētajām saistībām vai tās izpildi trešajām personām, izņemot gadījumus, kad Līdzēju saistības pārņem tās likumīgais tiesību pārņēmējs.
	4. Visiem paziņojumiem, kuri tiks sagatavoti saskaņā ar Līgumu, jābūt rakstiskā veidā un tie jāpiegādā uz Līgumā norādītajām adresēm personīgi, pa pastu ierakstītā vēstulē, kurjerpastu, vai elektronisko pastu.
	5. Līdzēji apņemas risināt iespējamās domstarpības sarunu ceļā, bet ja tās nav iespējams atrisināt 30 (trīsdesmit) dienu laikā no domstarpību rašanās brīža, tās izšķiramas Latvijas Republikas tiesā pēc piekritības Latvijas Republikas normatīvajos aktos noteiktajā kārtībā.
	6. Līgumattiecības, kas nav atrunātas Līguma tekstā, tiek regulētas saskaņā ar Latvijas Republikā spēkā esošajiem normatīvajiem aktiem
	7. Visi Līguma papildinājumi un izmaiņas būs spēkā tikai pēc tam, kad tie tiks sagatavoti rakstiski un abi Līdzēji tos būs parakstījuši.
	8. Līgums sastādīts latviešu valodā uz \_\_ (\_\_\_\_\_\_\_) lapām, tā 1.pielikums uz \_\_ (\_\_\_\_\_\_\_\_\_) lapām divos eksemplāros pa vienam katram Līdzējam. Abiem Līguma eksemplāriem ir vienāds juridiskais spēks.
12. **LĪDZĒJU ADRESES UN BANKAS REKVIZĪTI**

**PASŪTĪTĀJS: TIRGOTĀJS:**

|  |  |
| --- | --- |
| **RP SIA „Rīgas satiksme”**juridiskā adrese: Kleistu iela 28, Rīga LV-1067biroja adrese: Vestienas iela 35, Rīga LV-1035Vien. reģ. Nr.40003619950PVN reģ. Nr. LV40003619950AS „Citadele banka”Norēķinu konts Nr.LV56PARX0006048641565**RP SIA “Rīga satiksme”****valdes priekšsēdētāja** **\_\_\_\_\_\_\_\_\_\_\_\_\_\_\_\_\_\_** |  |

1. Pretendentam pieteikumā jānorāda tā patiesais labuma guvējs saskaņā ar Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma regulējumu. [↑](#footnote-ref-1)
2. Izziņa tiks izmantota iespējamā darījuma partnera izvērtēšanai saskaņā ar Noziedzīgi iegūtu līdzekļu legalizācijas un terorisma un proliferācijas finansēšanas novēršanas likumu un Valsts ieņēmumu dienesta vadlīnijām. [↑](#footnote-ref-2)